KOMISSION ASETUS (EY) N:o 704/1999,

annettu 31 päivänä maaliskuuta 1999,

Afrikan, Karibian ja Tyynenmeren valtioista (AKT-valtioista) peräisin olevien muna-alan ja siipikarjanliha-alan tuotteisiin sovellettavan järjestelmän soveltamista koskevista yksityiskohtaisista säännöistä ja asetuksen (ETY) N:o 903/90 kumoamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98 (1) ja erityisesti sen 30 artiklan 1 kohdan,

sekä katsoo, että

asetuksella (EY) N:o 1706/98 otetaan käyttöön AKT-valtioiden tuontijärjestelmiin Lomén neljännen yleissopimuksen välitarkastuksen seurauksena tehdyt muutokset; erityisesti kyseisen asetuksen 6 artiklassa säädetään siipikarjanlihan osalta CN-koodiin 0207 sekä 160231, 16023211, 16023219, 16023230, 16023290 ja 160239 kuuluvien tuotteiden tariffikiintiöiden suurentamisesta sekä sovellettavien tullien lisäalennuksesta; lisäksi säädetään tiettyihin muna-alan ja siipikarjanliha-alan tuotteisiin sovellettavien tullien uudesta alennuksesta,

komission asetuksessa (ETY) N:o 903/90 (2), sellaisena kuin se on viimeksi muutettuna asetuksella (EY) N:o 1388/98 (3), säädetään tiettyihin AKT-valtioista tai merentakaisista maista ja merentakaisilta alueilta (MMA) peräisin olevien siipikarjanliha-alan tuotteiden tuontiin sovellettavan järjestelmän soveltamista koskevista yksityiskohtaisista säännöistä; kyseisiä yksityiskohtaisia sääntöjä on mukautettava asetuksessa (EY) N:o 1706/98 tarkoitettujen uusien säännösten huomioon ottamiseksi; selkeyden ja järkeistämisen vuoksi olisi annettava uusi asetus ja kumottava asetus (ETY) N:o 903/90;

soveltamista koskevia yksityiskohtaisia sääntöjä tarvitaan kyseisten tariffikiintiöiden hallinnointiin; kyseisillä yksityiskohtaisilla säännöillä joko täydennetään maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3718/88 (4), sellaisena kuin se on viimeksi muutettuna asetuksella (EY) N:o 168/1999 (5), säännöksiä tai poiketaan niistä,

kiintiön moitteettoman hallinnoinnin varmistamiseksi tuontitodistuksen hakemiseen tulisi liittyä vakuuden antaminen, ja tietyt hakijoihin liittyvät edellytykset olisi määriteltävä; on myös syytä säätää kiintiön määrän jakamisesta vuodelle sekä määritellä todistusten voimassaoloaika,

markkinoiden moitteettoman hallinnoinnin vuoksi on tarpeen määritellä tiettyjen alennetuin tullein tuotavien muna-alan ja siipikarjanliha-alan tuotteiden tuontitodistusten antamisen erityiset yksityiskohtaiset säännöt, ja

tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Asetuksen (EY) N:o 1706/98 6 ja 8 artiklan edellytysten mukainen AKT-valtioista yhteisöön suuntautuva muna-alan ja siipikarjanliha-alan tuotteiden tuonti toteutetaan tässä asetuksessa vahvistettujen soveltamista koskevien yksityiskohtaisten sääntöjen mukaisesti.

I OSASTO

Tariffikiintiöt

2 artikla

Tuontitodistukset asetuksen (EY) N:o 1706/98 6 artiklan 2 ja 3 kohdan mukaisesti toteutettua tuontia varten haetaan ja annetaan tässä osastossa säädetyin edellytyksin.

3 artikla

Asetuksen (EY) N:o 1706/98 6 artiklan 2 ja 3 kohdassa tarkoitetut ja liitteessä I esitetyt kiintiöt jaetaan vuodelle seuraavasti:

- 50 prosenttia jaksolle 1 päivästä tammikuuta 30 päivään kesäkuuta,

- 50 prosenttia jaksolle 1 päivästä heinäkuuta 31 päivään joulukuuta.

4 artikla

1. Tuontitodistuksen hakijan on hakemusten jättämisajankohtana todistettava kyseisen jäsenvaltion toimivaltaisia viranomaisia tyydyttävällä tavalla tuoneensa yhteisöön ja/tai vieneensä yhteisöstä siipikarjanliha-alan tuotteita viimeisten kahdentoista kuukauden aikana. Järjestelmää ei kuitenkaan sovelleta vähittäiskauppiaisiin tai ravintoloitsijoihin, jotka myyvät tuotteitaan loppukäyttäjille.

2. Todistushakemus voi koskea ainoastaan yhtä asetuksen (EY) N:o 1706/98 6 artiklan 2 ja 3 kohdassa tarkoitetuista kiintiöistä. Se voi sisältää useita liitteessä I olevassa A osassa tarkoitettuihin CN-koodeihin kuuluvia tuotteita, jotka tuodaan ainoastaan yhdestä Afrikan, Karibian tai Tyynenmeren valtiosta (AKT-valtiosta). Tällöin kaikki CN-koodit on merkittävä hakemuksen 16 kohtaan ja tavaran kuvaukset 15 kohtaan.

Todistushakemuksen on koskettava vähintään yhtä tonnia ja enintään 25 prosenttia saatavilla olevasta määrästä kyseistä kiintiötä ja sitä puolivuotiskautta kohden, jonka osalta todistushakemus on jätetty.

3. Todistushakemuksessa ja todistuksessa on oltava

a) - 8 kohdassa maininta alkuperämaasta; todistus velvoittaa tuomaan ilmoitetusta maasta,

- 15 kohdassa tuotteen yksityiskohtainen kuvaus;

b) kohdassa ""huomautuksia"" kiintiön järjestysnumero ja 24 kohdassa yksi seuraavista maininnoista:

- Reducción del derecho de aduana en un 65 %, Producto ACP - Reglamento (CE) n° 704/1999,

- Nedsættelse af importafgiften med 65 %, AVS-varer - forordning (EF) nr. 704/1999,

- Zollermäßigung um 65 %, AKP-Erzeugnis - Verordnung (EG) Nr. 704/1999,

- Μειωμένη εισφορά κατά 65 %, προϊόν ΑΚΕ - κανονισμού (ΕΚ) αριθ. 704/1999,

- Duty rate reduced by 65 %, ACP-Product - Regulation (EC) No 704/1999,

- Réduction du taux de droit de douane de 65 %, produit ACP règlement (CE) n° 704/1999,

- Riduzione del dazio doganale del 65 %, Prodotto ACP - regolamento (CE) n. 704/1999,

- Douanerecht verlaagd met 65 %, ACS-product - Verordening (EG) nr. 704/1999,

- Redução da taxa de direito aduaneiro de 65 %, Produto ACP - Regulamento (CE) n.o 704/1999,

- Tullinalennus 65 %, asetuksen (EY) N:o 704/1999 mukainen AKT-tuote,

- Nedsättning med 65 % av tullsatsen enligt, produkt AVS Förordning (EG) nr 704/1999.

4. Todistushakemuksia voidaan jättää ainoastaan kunkin 3 artiklassa tarkoitetun jakson kymmenen ensimmäisen päivän kuluessa. 1 päivän tammikuuta ja 30 päivän kesäkuuta 1999 välistä jaksoa koskevat todistushakemukset on kuitenkin jätettävä 1-10 päivänä huhtikuuta 1999.

5. Todistushakemus on jätettävä sen jäsenvaltion toimivaltaiselle viranomaiselle, johon hakija on sijoittanut tai jossa hakijalla on kotipaikka. Todistushakemukset voidaan hyväksyä ainoastaan, jos hakija ilmoittaa kirjallisesti sitoutuvansa olemaan tekemättä kuluvan ajanjakson osalta samaa kiintiötä koskevia muita hakemuksia. Jos hakija ei noudata sitoumustaan, kaikki hänen hakemuksensa hylätään.

6. Jäsenvaltioiden on annettava komissiolle tiedoksi viimeistään viidentenä työpäivänä hakemusten jättämisen määräajan päättymisestä kunkin kiintiön osalta jätetyt hakemukset. Kyseisessä tiedonannossa on oltava luettelo hakijoista, tuotekoodit ja haetut määrät kiintiöittäin, alkuperämaat sekä tiivistelmätaulukko, jossa esitetään alkuperämaa, CN-koodi ja haettu kokonaismäärä CN-koodeittain. Tiedonannot, mukaan lukien tiedonannot siitä, ettei hakemuksia ole tehty, on toimitettava teleksillä tai faksilla liitteessä II esitetyn mallin mukaisesti, jos yhtään hakemusta ei ole jätetty, ja liitteissä II ja III esitettyjen mallien mukaisesti, jos hakemuksia on jätetty.

7. Komissio päättää viipymättä, missä määrin tässä artiklassa tarkoitetut hakemukset voidaan hyväksyä. Jos haetut määrät ylittävät käytettävissä olevat määrät, komissio vahvistaa yhtenäisen vähennysprosentin kiintiöittäin haetuille määrille. Jos hakemuksissa oleva kokonaismäärä on pienempi kuin käytettävissä oleva määrä, komissio määrittää jäljellä olevan määrän, joka lisätään saman kalenterivuoden seuraavan jakson käytettävissä olevaan määrään.

8. Todistukset annetaan mahdollisimman pian komission tekemän päätöksen jälkeen hakijoille, joiden hakemukset on annettu tiedoksi 6 kohdan mukaisesti.

5 artikla

Asetuksen (ETY) N:o 3719/88 21 artiklan 2 kohdan mukaisesti tuontitodistusten voimassaoloaika on 150 päivää niiden tosiasiallisesta antopäivästä.

Todistukset ovat kuitenkin voimassa korkeintaan niiden antovuoden 31 päivään joulukuuta. Tämän asetuksen mukaisesti annettuja tuontitodistuksia ei voi siirtää.

II OSASTO

Tullinalennus

6 artikla

Liitteessä I olevassa B osassa esitettyjen tuotteiden tuontitodistukset asetuksen (EY) N:o 1706/98 6 artiklan 1 kohdan ja 8 artiklan mukaisesti toteutettua tuontia varten haetaan ja annetaan tässä osastossa säädetyin edellytyksin.

7 artikla

Todistushakemuksessa ja todistuksessa on oltava

a) 8 kohdassa maininta alkuperämaasta; todistus velvoittaa tuomaan ilmoitetusta maasta,

b) 15 kohdassa tuotteen yksityiskohtainen kuvaus,

c) 16 kohdassa tuotteen CN-koodi,

d) kohdassa ""huomautuksia"" ja 24 kohdassa yksi seuraavista maininnoista:

- Reducción del derecho de aduana en un 16 %, Producto ACP - Reglamento (CE) n° 704/1999,

- Nedsættelse af importafgiften med 16 %, AVS-varer - forordning (EF) nr. 704/1999,

- Zollermäßigung um 16 %, AKP-Erzeugnis - Verordnung (EG) Nr. 704/1999,

- Μειωμένη εισφορά κατά 16 %, προϊόν ΑΚΕ - κανονισμού (ΕΚ) αριθ. 704/1999,

- Duty rate reduced by 16 %, ACP-Product - Regulation (EC) No 704/1999,

- Réduction du taux de droit de douane de 16 %, produit ACP règlement (CE) n° 704/1999,

- Riduzione del dazio doganale del 16 %, Prodotto ACP - regolamento (CE) n. 704/1999,

- Douanerecht verlaagd met 16 %, ACS-product - Verordening (EG) nr. 704/1999,

- Redução da taxa de direito aduaneiro de 16 %, Produto ACP - Regulamento (CE) n.o 704/1999,

- Tullinalennus 16 %, asetuksen (EY) N:o 704/1999 mukainen AKT-tuote,

- Nedsättning med 16 % av tullsatsen enligt, produkt AVS Förordning (EG) nr 704/1999.

III OSASTO

Yleiset säännökset

8 artikla

Tuontitodistushakemuksiin on liitettävä vakuus, joka on kaikkien 1 artiklassa tarkoitettujen tuotteiden osalta 20 euroa 100 kilogrammalta.

9 artikla

1. Tuotteita voidaan tuoda tässä asetuksessa säädetyn tuontitullien alennusta koskevan järjestelmän mukaisesti ainoastaan, jos viejämaiden toimivaltaiset viranomaiset todistavat niiden alkuperän kyseisiin tuotteisiin sovellettavien alkuperäsääntöjen mukaisesti Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen pöytäkirjan 1 mukaisesti.

2. Todistuksia voidaan käyttää ainoastaan, jos tuotteet ovat kaikkien Euroopan unionissa voimassaolevien eläinlääkinnällisten säännösten mukaiset.

10 artikla

Asetuksen (ETY) N:o 3719/88 säännöksiä sovelletaan sanotun kuitenkaan rajoittamatta tämän asetuksen säännösten soveltamista.

11 artikla

Kumotaan asetus (ETY) N:o 903/90. Sitä kuitenkin sovelletaan edelleen sen säännösten mukaisesti ennen tämän asetuksen voimaantuloa annettuihin tuontitodistuksiin.

12 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 31 päivänä maaliskuuta 1999.

Komission puolesta

Franz FISCHLER

Komission jäsen

(1) EYVL L 215, 1.8.1998, s. 12.

(2) EYVL L 93, 10.4.1990, s. 20.

(3) EYVL L 187, 1.7.1998, s. 26.

(4) EYVL L 331, 2.12.1988, s. 1.

(5) EYVL L 19, 26.1.1999, s. 4.

LIITE I

A. Asetuksen (EY) N:o 1706/98 6 artiklan 2 ja 3 kohdassa tarkoitetut tuotteet

Tullialennus 65 %

>TAULUKON PAIKKA>

B. Asetuksen (EY) N:o 1706/98 6 artiklan 1 kohdassa ja 8 artiklassa tarkoitetut tuotteet

Tullialennus 16 %

>TAULUKON PAIKKA>

LIITE II

Asetuksen (EY) N:o 704/1999 soveltaminen

>PIC FILE= "/FI/L_1999089FI.003402.EPS">

LIITE III

Asetuksen (EY) N:o 704/1999 soveltaminen

>PIC FILE= "/FI/L_1999089FI.003502.EPS">